Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Reuven Rivlin -
ja USA:n edustajainhuoneen enemmistöjohtaja McCarthy tapasivat.
Rivlin yritti lieventää Israelin ja USA:n välisiä jännitteitä.
USA:n ulkoministeri Kerry varoitti, -
että jos USA hylkää Iranin ydinsopimuksen, -
siitä koituva luottamuspula USA:n johtoa kohtaan -
voi vaarantaa dollarin aseman maailman varantovaluuttana.
Iranin ulkoministeri Zarif vierailee Libanonissa.
Hän keskustelee siellä kahdenvälisistä ja alueellisista kysymyksistä -
sekä suunnitelmasta ratkoa Syyrian kriisiä.
Presidentti Rivlin -
ja USA:n edustajainhuoneen enemmistöjohtaja McCarthy tapasivat.
Rivlin pyrki lieventämään -
Iranin ydinsopimuksesta johtuvia jännitteitä Israelin ja USA:n välillä.
Rivlin sanoi viime viikolla, -
että pääministeri Netanjahun Iranin-vastainen kampanjointi -
kiristää suhteita USA:han ja eristää Israelia kansainvälisestä yhteisöstä.
Rivlinin mielestä Israelin ei tulisi sekaantua -
USA:n kongressin äänestykseen ydinsopimuksesta, -
jonka Iran ja P5+1-maat -
eli USA, Venäjä, Kiina, Ranska, Iso-Britannia ja Saksa solmivat.
Asiasta äänestetään syyskuussa, kun lainsäätäjät palaavat Washingtoniin.
Netanjahu on yrittänyt saada -
USA:n lainsäätäjät vastustamaan ydinsopimusta, -
joka on hänestä hengenvaarallinen uhka Israelille.
Jotkut Israelia tukevat ryhmät ovat tehneet kalliita mainoskampanjoita -
saadakseen USA:n kongressijäsenet äänestämään ydinsopimusta vastaan.
Vajaan 50 päivän kuluttua -
kongressi äänestää yhteisestä toimintasuunnitelmasta, -
toisin sanoen Iranin ydinsopimuksesta.
Mitä tahansa, mitä ikinä kongressi päättääkään, -
se on teidän päätöksenne amerikkalaisina.
Se on päätöksenne teitä äänestäneen kansan edustajina.
Meidän on liittolaisenanne ja kumppaninanne -
huolehdittava puolestamme siitä, että äänestystuloksesta huolimatta -
meidän strateginen liittolaisuutemme pysyy ja jopa vahvistuu.
Israelista ei saa tulla Amerikan poliittista kenttää jakava aihe.
Olkaamme jatkossakin ylpeitä -
yhteisistä arvoistamme ja ystävyydestämme.
Rivlin antoi viime viikolla ensimmäisen presidenttivuotensa merkkipäivänä -
useita haastatteluja tiedotusvälineille Israelissa. Hänen mielestään -
Netanjahu on vastustanut liian kiihkeästi Iranin ydinsopimusta, -
avannut "taistelurintaman" USA:n suuntaan ja eristänyt Israelia.
Rivlinin presidentinvirka on pääasiassa seremoniallinen.
Hän on esittänyt kolmessa sanomalehtihaastattelussa, -
että Netanjahun kiivas kampanjointi ydinsopimusta vastaan -
voi loppukädessä olla haitallista Israelille.
USA:n ulkoministeri Kerry varoitti uutistoimisto Reutersin tilaisuudessa, -
että jos USA hylkää Iranin ydinsopimuksen -
ja vaatii liittolaisiltaan langetta- miensa pakotteiden noudattamista, -
siitä koituva luottamuspula USA:n johtoa kohtaan -
voi uhata dollarin asemaa maailman varantovaluuttana.
Jos nyt pyörrämme kannoillamme, -
hylkäämme sopimuksen ja sanomme,-
että ”teidän on noudatettava pakotteitamme joka tapauksessa”, -
niin tällä reseptillä Amerikan dollari -
lakkaa nopeasti olemasta maailman varantovaluutta.
Kerry puolusti ydinsopimusta ja painotti, -
että Iranin ei ole mahdollista kehittää sopimuksen puitteissa -
ydinpolttoainetta salaa niin, ettei USA havaitsisi sitä.
Hän huomautti, että jos Iran ei noudata sopimusta, -
raskaat talouspakotteet palautetaan välittömästi.
Tiedustelumme ja energiaministeriömme mukaan -
Iranin ei ole mahdollista kehittää ydinpolttoainetta täysin salassa niin, -
ettei sitä havaittaisi.
Sitä en pysty sanomaan, etteikö Iran voi päättää -
15 vuoden kuluttua yrittää saada käsiinsä ydinasetta.
Mutta jos se näin toimii, saamme kaikella varmuudella tietää siitä.
Olemme neuvotelleet -
pakotteiden automaattisesta, välittömästä palauttamisesta.
Neuvottelimme tästä myös siksi, että halusimme suojella intressejämme -
erillään Ranskasta, Saksasta ja muista.
Halusimme vakuuttua, että jos USA:lla on käsissään huolestuttavaa tietoa -
ja haluamme suojella omia intressejämme -
sekä liittolaisiamme Israelia ja Persianlahden valtioita, -
meidän on kyettävä toimimaan itsenäisesti.
Siksi neuvottelimme aivan erityisesti siitä, -
että yksikin maa voi halutessaan -
ilmoittaa turvallisuusneuvostolle erimielisyydestään.
Jos turvallisuusneuvostossa ei äänestetä asiasta kuukauden sisällä, -
kaikki pakotteet palautuvat automaattisesti.
Melko ankaraa, mutta siksi juuri muotoilimme asian niin, -
että pakotteet voidaan palauttaa joko kokonaan tai osin.
Kerry vakuutti, että sotilaallinen vaihtoehto on edelleen olemassa, -
jos Iran ei noudata sääntöjä.
Meillä on sotilaallinen vaihtoehto, -
ja presidentti Obama on valmis käyttämään sitä, jos on pakko.
Kun minusta tuli ulkoministeri -
ja olin kaksin presidentin kanssa hänen virkahuoneessaan, -
sanoin: "Jos minun on kerrottava Israelille tai muille maille, -
että olemme valmiita käyttämään sotilaallista vaihtoehtoa, -
minun on voitava tietää, että te olette vakavissanne."
Hän totesi: "Takaan, että olen ainoa presidentti, -
joka on suunnitellut ja järjestänyt aseen sitä varten.
Jos se on ainoa vaihtoehto, aion käyttää sitä.
Olemme kuitenkin sen velkaa maailmalle, että yritämme ensin -
päästä diplomatialla sopimukseen, jottei sotilasvaihtoehtoa tarvittaisi."
Se vaihtoehto on aina saatavilla.
On kuitenkin ensin yritettävä päästä sopimukseen, -
joka perustuu varmennettavuuteen.
Ystävät, uskoakseni meillä on nyt sellainen sopimus.
Iranin ulkoministeri Zarif saapui vierailulle Libanoniin, Beirutiin.
Hän keskustelee siellä kahdenvälisistä ja alueellisista kysymyksistä -
sekä uudesta suunnitelmasta ratkoa Syyrian kriisiä.
Suunnitelman yksityiskohdista kerrotaan sen jälkeen, -
kun asiasta on keskusteltu Syyrian hallituksen -
ja muiden toimijoiden kanssa.
Zarifin kerrotaan varoittaneen Libanonin vierailullaan, -
että Israel "pelaa vaarallista peliä" Iranin ydinasiassa, -
mutta on Zarifin mukaan päihitetty.
Zarif tapasi Libanonin pääministerin, -
parlamentin puhemiehen sekä ulkoministerin.
Zarif tapasi myös islamistisen Hizbollahin johtajan Nasrallahin.
Hizbollah, Iranin lähiliittolainen, on vahvin sotilasvoima Libanonissa.
Sillä on lisäksi tärkeä poliittinen asema Libanonissa.
Turkki kertoi sopineensa USA:n kanssa -
"turvavyöhykkeen" perustamisesta Pohjois-Syyriaan -
osana ISISin-vastaista operaatiota.
USA:n ulkoministeriö on kuitenkin kiistänyt asian.
Natokumppanit Turkki ja USA ovat suunnitelleet ilmatuen antamista -
Syyrian kapinallisille sekä ISISin tuhoamista Turkin rajalta maitse.
Käsityksemme mukaan Turkki on antanut USA:lle laajennetun pääsyn -
omiin kohteisiinsa ISISin-vastaisten ilmaoperaatioiden tehostamiseksi.
Olemme ilmaisseet selvästi, että mitään turvavyöhykettä ei ole.
Kysymys on pitkäjänteisestä ponnistuksesta -
ISISin häätämiseksi Lähi-idästä.
Turkin CNN:n lainaama turkkilainen ulkoministeriön virkamies väitti, -
että Turkki oli sopinut 98 km pituisesta ja 45 km levyisestä alueesta, -
jota opposition Vapaan Syyrian armeija valvoisi.
Suunnitelmista tietoisten diplomaattien mukaan -
yhdenkin elinehdon tukkiminen ISISiltä -
voisi olla tärkeä muutostekijä Syyrian sotaseuduilla.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman